OpenLLM-France/wikimedia huggingface dataset:
# Sahagún

Sahagún (de Sant Facund; en aragonès, la vila es apelada Safagún o Safagun) és un municipi de la província de Lleó, a la comunitat autònoma de Castella i Lleó. Limita al nord amb Villamol, a l'oest amb Calzada del Coto, al sud amb la província de Valladolid, i Grajal de Campos i a l'est amb la província de Palència.

## Pedanies

* Arenillas de Valderaduey
* Celada de Cea
* Galleguillos de Campos
* Joara
* Sahagún
* San Martín de la Cueza
* San Pedro de las Dueñas
* Sotillo de Cea
* Ríosequillo
* Villalebrín
* Villalmán.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2001 | 2006 |
| 2787 | 2669 | 2855 | 3154 | 3606 | 3350 | 3122 | 2661 | 3347 | 3351 | 2979 | 2924 |

## Persones il·lustres

* Maria Pérez Ansúrez, noble castellana.
* Bernardino de Sahagún, frare franciscà, autor de gramàtiques indígenes ameríndies.
* Carmelo Gómez, actor
* Benito Pamparacuatro, Primer Alcalde de la II República Espanyola.
* Manuel Camacho Fernández, diputat per Igualada a les eleccions de 1879.

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].

## Vegeu també

* Estació de Sahagún

## Enllaços externs

* Ajuntament de Sahagún
* Informació sobre la història del municipi
# Sagúntia (turdetans)

Sagúntia (llatí Saguntia, grec Σαγαυντία) fou una ciutat dels turdetans al sud-oest d'Hispània a la Bètica que correspon a la moderna Gigonza, and nord-oest de Medina Sidonia, on encara es poden veure les seves ruïnes. Fou incorporada a Roma com a ciutat estipendiaria. Queda un castell medieval perfectament conservat.
# Ruppiàcies

Ruppiàcia, Ruppiàcies o Ruppiaceae és una família de plantes amb flors. Aquesta família ha estat reconeguda per pocs taxonomistes botànics però entre ells hi ha el sistema de classificació APG II
La família té un únic gènere: Ruppia. Formen un grup monofilètic les famílies Cymodoceaceae, Posidoniaceae i Ruppiaceae..

## Enllaços externs

* Ruppiaceae in the Flora of North America
* links at CSDL, Texas Arxivat 2008-10-12 a Wayback Machine.
# Alfredo Ángel Romano

Alfredo Ángel Romano (Montevideo, 2 d'agost de 1893 - ibídem, 22 d'agost de 1972) fou un futbolista internacional uruguaià que jugà 68 vegades amb la selecció de futbol del seu país entre 1911 i 1927, marcant 28 gols. Jugà la Copa Amèrica de futbol 8 vegades, guanyant en 5 oportunitats.
Romano també formà part de l'equip olímpic de l'Uruguai durant els Jocs Olímpics d'Estiu de 1924.
Pel que fa als clubs, Romano jugà al Nacional de Montevideo entre 1910 i 1930. Marcà 164 gols en 388 partits. El club va aconseguir 21 títols durant la seva època de jugador.

## Títols
### Club

* Primera Divisió de l'Uruguai: (9) 1911, 1915, 1916, 1917, 1919, 1920, 1922, 1923, 1924.
* Copa Competència: (7) 1912, 1913, 1914, 1915, 1919, 1921, 1923.
* Copa d'Honor: (5) 1913, 1914, 1915, 1916.

### Internacional

| Temporada | Equip | Títol |
| 1916 | Uruguai | Campionat Sud-americà |
| 1917 | Uruguai | Campionat Sud-americà |
| 1920 | Uruguai | Campionat Sud-americà |
| 1924 | Uruguai | Jocs Olímpics d'Estiu |
| 1924 | Uruguai | Campionat Sud-americà |
| 1926 | Uruguai | Campionat Sud-americà |

## Referències

* ↑ FIFA.com. «Estadístiques d'Ángel Romano». Arxivat de l'original el 2011-07-14. [Consulta: 21 juliol 2011].
* ↑ rsssf: Informació sobre Ángel Romano (anglès)

## Enllaços externs

* Perfil de Romano (anglès)
# Air Burkina

Air Burkina SA és l'aerolínia nacional de Burkina Faso, que dona a destins nacionals, Bobo-Dioulasso, així com els serveis a Togo, Benín, Mali, Níger, Costa d'Ivori i Ghana. És propietat majoritària d'un consorci AKFED / IPS, i opera des de la seva base principal a l'Aeroport d'Ouagadougou.

## Referències

* ↑ «Ouagadougou mulls Air Burkina's future with AKFED». ch aviation. [Consulta: 9 octubre 2013].
* ↑ «Notre historique (Our History)» (en francès). Air Burkina. Arxivat de l'original el 18 de setembre 2013. [Consulta: 9 octubre 2013].

## Enllaços externs

* Web oficial
# Alta Bretanya

L'Alta Bretanya (Haùtt-Bertaèyn en gal·ló, Breizh Uhel en bretó) és la part oriental de la Bretanya.
Tradicionalment, correspon a la part de parla gallo de la Bretanya, mentre que la Baixa Bretanya està formada per la part de parlabretó. La parla regional és el gallo, llengua d'oïl específica de la regió. Comprèn els actuals departaments d'Illa i Vilaine i Loira Atlàntic Aixa com els parts orientals dels departaments d'Ar Mor-Bihan i Costes del Nord (seguint la línia Saint-Brieuc-Gwened) i alguns municipis de Maine-et-Loire i de la Vendée (Marques de Bretanya). Comprèn les divisions tradicionals de Bro Zol, Bro Sant Malou, Bro Roazhon, Bro Naoned i Penteur.
# Alsace d'abord

Alsace d'abord (alsacià S' Elsass zuerst) és un partit polític alsacià d'extrema dreta que pretén reunir les forces regionalistes, europeistes i identitàries de la regió francesa d'Alsàcia.

## Història

El partit fou fundat l'any 1989 per Robert Spieler, exdiputat dissident del Front National. Posteriorment, el 1998, Alsace d'abord passà a dir-se Mouvement régionaliste alsacien. Ara bé, l'any 2002, recuperarà la seva denominació original després de la incorporació d'antics militants del Mouvement national républicain (partit fundat per dissidents del FN), així com d'altres partits d'àmbit estatal com la Unió per a la Democràcia Francesa o el RPR.

## Resultats electorals

A les darreres eleccions regionals, les del 2004, Alsace d'abord va perdre tots els escons de què disposava fins aquell moment al Consell Regional d'Alsàcia. Com a conseqüència de la barrera electoral del 10%, Alsace d'abord no va poder passar a la segona volta, perdent així els nou diputats obtinguts el 1998. La candidatura al Consell Regional alsacià, que encapçalava el fundador del partit, Spieler, va obtenir en el conjunt de la regió 62.253 vots, el que suposa un 9,42% dels vots emesos en la primera volta. Per departaments, Alsace d'abord va aconseguir un 9,38% a l'Alt Rin i un 9,44% al departament del Baix Rin. Per a la segona volta d'aquests comicis, Alsace d'abord no va donar cap consigna de vot als seus electors.
Quant a les eleccions als consells generals, celebrades en les mateixes dates que les regionals -l'any 2004 només es renovaven la meitat dels consellers generals-, Alsace d'abord només va aconseguir representació al departament de l'Alt Rin. En el cantó de Sainte-Marie-aux-Mines, l'únic de tota la regió en què un candidat d'Alsace d'abord havia aconseguit passar a la segona volta de les eleccions cantonals, l'exconseller regional Christian Chaton va obtenir l'escó derrotant per pocs vots dos altres candidats.

## Bibliografia

* Le Monde. Cahier résultats: Second tour des régionales et des cantonales. París, 30 de març del 2004.

## Enllaços externs

* Pàgina web oficial d'Alsace d'abord (francès)
* Pàgina web oficial de Jeune Alsace / Junges Elsass Arxivat 2007-02-20 a Wayback Machine. (francès)
# Sala Polivalent de Montbau

La Sala Polivalent de Montbau és un equipament sociocultural del barri de Montbau, al districte d'Horta-Guinardó, de Barcelona, on s'hi realitzen diverses activitats coordinades per l'Ajuntament de Barcelona i a proposta de les associacions del barri.

## Història

L'edifici va ser en el seu origen el gimnàs de l'escola del barri, situada al costat, i que actualment està ocupada per la Biblioteca Montbau-Albert Pérez Baró. L'edifici del gimnàs quedà en desús, fins que el 2011 l'Ajuntament de Barcelona hi realitzà obres de rehabilitació, creant el 'Casal de Montbau', i cedí la seva gestió a les associacions del barri, que inicialment eren: l'Associació de Veïns i Veïnes de Montbau, l'Associació Excursionista d'Etnografia i Folklore, i l'Associació Musical Big Band de Montbau. El 2017 l'ajuntament, en coordinació amb aquestes associacions, va assumir la gestió de la sala, que va passar a anomenar-se 'Sala Polivalent de Montbau'.

## Activitats

S'hi desenvolupen activitats a iniciativa de l'ajuntament: conferències, teatre, concerts i tallers, així com proposades per les associacions del barri: cicle de concerts de jazz (Jazz al Gimnazz) organitzat per l'Associació Musical Big Band de Montbau; concerts organitzats per l'AEEF de Montbau; 'Música pels joves amb càncer' organitzat per l'AFANOC; el Montbau Market, un mercadet solidari nadalenc organitzat per les famílies i escoles del barri de Montbau per contribuir amb La Marató de TV3. Des del 2018 també s'hi celebren les sessions del Consell de Barri de Montbau.

## Referències

* ↑ «Sala Polivalent de Montbau». Guia BBB.
* ↑ «Sala Polivalent de Montbau». Time Out, 11-12-2018.
* ↑ Duran, Jaume «El naixement de l’Associació Musical Big Band de Montbau: «Un relat en primera persona» 2a part». Ressò de Montbau, 01-01-2018, pàg. 10-11.
* ↑ «Sala Polivalent». Ajuntament de Barcelona.
* ↑ «Torna el "Jazz al Gimnazz" amb Marian Barahona Trio». Ajuntament de Barcelona, 08-01-2015.
* ↑ «Festes Majors de Catalunya». FestaMajor.biz, 20-12-2020.
* ↑ «Música pels joves amb càncer». AFANOC. Arxivat de l'original el 2022-09-25. [Consulta: 8 setembre 2022].
* ↑ «Agenda d'activitats gratis a Barcelona avui diumenge 17 de desembre del 2017». El Periódico, 17-12-2017.
* ↑ «Montbau Market». Consorci d'Educació de Barcelona, 04-12-2017.
* ↑ «Consell de Barri de Montbau». Ajuntament de Barcelona.
# Salarias nigrocinctus

Salarias nigrocinctus és una espècie de peix de la família dels blènnids i de l'ordre dels perciformes.

## Reproducció

És ovípar.

## Hàbitat

És un peix marí de clima tropical.

## Distribució geogràfica

Es troba a Tonga.

## Referències

* ↑ Cuvier G., 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib (anglès)
* ↑ Bath, H., 1996: Eine neue Art der Gattung Salarias Cuvier, 1817 von den Tonga-Inseln. Senckenbergiana Biologica v. 75 (núms. 1/2): 57-61.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.

## Bibliografia

* Bath, H. i J. E. Randall, 1991: Synopsis der Gattung Salarias Cuvier, 1817 mit Beschreibung einer neuen Art (Pisces: Blenniidae). Senckenbergiana Biologica v. 71 (núms. 4/6): 245-258.
* Bath, H., 1992: Zwei neue Arten der Gattung Salarias Cuvier, 1817 von den Philippinen und von Westaustralien (Pisces: Blenniidae). Senckenbergiana Biologica v. 72 (núms. 4/6): 225-236.
* Bath, H., 1992: Zwei neue Arten der Gattung Salarias Cuvier, 1817 (Pisces: Blenniidae). Senckenbergiana Biologica v. 72 (núms. 1/3) [1991]: 35-44.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Springer, V.G., 1986. Blenniidae. p. 742-755. A M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Rūm

Rum (en àrab الروم, ar-Rūm, nom individual الرومي, ar-rūmī) és el terme utilitzat històricament pels musulmans per referir-se als romans d'Orient i, per extensió, als cristians grecs ortodoxos.
En canvi, per referir-se als cristians d'Occident, de cultura llatina, els musulmans utilitzaven el terme Ifranj, equivalent a ‘francs’.
Rum deriva de Ρωμαίοι (Romei), el nom amb el qual els ciutadans de l'Imperi Romà d'Orient es referien a si mateixos.
Els «turcs de Rum» foren els turcmans i seljúcides que, després de veure's implicats en les disputes feudals entre romans d'Orient, s'havien fet amos i senyors de les zones on havien servit com a mercenaris. Després de la batalla de Mantziciert, els turcs seljúcides ocuparen Anatòlia, on el 1081 Sulayman ibn Kutalmix establí un soldanat amb capital a Iconi (actualment Konya). Aquesta entitat fou el principal adversari dels romans d'Orient a Àsia fins al sorgiment dels otomans.
Els historiadors i geògrafs musulmans de l'edat mitjana utilitzaren el terme genèric Rum per referir-se a les zones geogràfiques dels Balcans i les parts d'Anatòlia que havien pertanyut al Soldanat de Rum.
En segles posteriors, el millet-i Rûm fou el millet grec ortodox. El nom Rum encara es fa servir avui en dia a Turquia per referir-se als ciutadans turcs de cultura grega ortodoxa que vivien abans a l'Imperi Otomà i actualment a la República de Turquia o Xipre del Nord.

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "الروم". ISBN 978-84-412-1546-7.

## Bibliografia

* Ignazio Guidi, «L'Europa occidentale negli antichi geografi arabi», a: Florilegium Melchior de Vogüe, París, 1909, pàg. 263-269.
* Giosuè Musca, Carlo Magno e Harun al Rashid, Bari, Dedalo, 1963.
# Rūdaki (cràter)

Rūdaki és un cràter d'impacte en el planeta Mercuri de 124 km de diàmetre. Porta el nom del poeta persa Rudaki (c. 859-940/941), i el seu nom va ser aprovat per la Unió Astronòmica Internacional el 1976.
Hi ha molts menys cràters secundaris al sòl de Rudaki i en una àmplia regió que l'envolta a l'oest, on hi ha planes llises, que en el terreny veí (excepte els petits cràters secundaris del gran cràter fresc a l'oest de Rudaki). Els estudis detallats de les imatges del Mariner 10 van portar a la conclusió que aquestes planes de Rudaki estaven formades per fluxos volcànics sobre la superfície de Mercuri.

## Referències

* ↑ «Rūdaki». Gazetteer of Planetary Nomenclature. United States Geological Survey, 13-10-2016. [Consulta: 21 juny 2017].
* ↑ «Volcanic Plains on Mercury». MESSENGER. JHU/APL. Arxivat de l'original el 2016-03-04.

## Vegeu també

* Llista de cràters de Mercuri
# Ali Sungura

Ali Sungura (Kenya) és un exfutbolista kenyià de les dècades de 1950 i 1960.
Fou internacional amb la selecció de futbol de Kenya.
Pel que fa a clubs, destacà a Feisal FC.

## Referències

* ↑ «Kenya’s finest footballers of all time» (en anglès).
* ↑ «Google Groups».
* ↑ «Joe Kadenge:The Life of a Football Legend | Contador Harrison» (en anglès). Arxivat de l'original el 2019-06-19.
* ↑ Mambili, Joseph. «#TBT: The day Uhuru's father got it all wrong about Harambee Stars» (en anglès), 12-05-2016. Arxivat de l'original el 2019-06-19.
* ↑ «Uganda Independence Tournament 1962».
* ↑ Souza, Hartman de. «As a Goan boy growing up in Kenya in the 1950s, I saw football change and history being made» (en anglès).
# Ali al-Aradj

Sultan Abu l-Hasan Mulay Ali al-Araj ibn Ismail al-Samin (àrab علي), fou sultà del Marroc de la dinastia alauita. Era fill de Mulay Ismail.
Després d'una campanya militar a l'Atles central que va fracassar els Abid al-Bukhari (exèrcit de negres creat pel seu pare Mawlay Ismail) van deposar al seu germanastre Abd Allah ben Ismail el 28 de setembre de 1734 i el van posar al tron sent proclamat a Fes el 25 d'octubre de 1734. Els Abid al-Bukhari el van deposar el 14 de febrer de 1736 i van tornar a cridar a Abd Allah ben Ismail.
Va morir a Fes l'abril del 1737.

## Referències

* Genealogia
* Caps d'estat
# Ali bin Said de Zanzíbar

El sàyyid Alí ibn Saïd al-Busaïdí (àrab: علي بن سعيد البوسعيدي, ʿAlī ibn Saʿīd al-Būsaʿīdī), GCSI, (Masqat, 1854 - Unguja, 5 de març de 1893) fou el quart soldà de Zanzíbar, que regnà des del 13 de febrer de 1890 fins al 5 de març de 1893, succeint els seus germans Màjid, Barghash i Khalifah, d'acord amb la tradició àrab.
Durant el seu regnat l'imperi alemany i l'Imperi Britànic van signar l'1 de juliol de 1890 el Tractat de Heligoland-Zanzíbar, pel qual es repartien les possessions del sultanat de Zanzíbar. Alemanya es quedava amb les possessions de Zanzíbar al continent africà (Tanganika) i el Regne Unit convertia l'arxipèlag de Zanzíbar en un protectorat. Com a resultat d'aquest repartiment, els vassalls del sultà al continent africà provocaren una revolta contra els alemanys i al mateix Zanzíbar també hi sorgirien descontents contra la presència europea.
Va ser succeït pel seu nebot, Hamad ibn Thuwaini.

## Títols

* 1854-13 de febrer de 1890: Sàyyid Alí I ibn Said
* 13 de febrer - 8 de novembre de 1890: Sa Altesa el Soldà Sàyyid Alí I ibn Said, soldà de Zanzíbar.
* 8 de novembre 1890 - 5 de març de 1893: Sa Altesa el Soldà Sàyyid Sir Alí I ibn Said, soldà de Zanzíbar, Cavaller de l'Orde de l'Estrella de l'Índia (GCSI)

## Referències

* ↑ Diener, Alexander C. Borderlines and Borderlands: Political Oddities at the Edge of the Nation-State (en anglès). Rowman & Littlefield, 2010, p. 76. ISBN 0742556352.
* 1 2 Zanzibar
# Amazonia (Missouri)

Amazonia és una població dels Estats Units a l'estat de Missouri. Segons el cens del 2000 tenia 277 habitants.

## Demografia

Segons el cens del 2000, Amazonia tenia 277 habitants, 106 habitatges, i 83 famílies. La densitat de població era de 305,6 habitants per km².
Dels 106 habitatges en un 34,9% hi vivien nens de menys de 18 anys, en un 63,2% hi vivien parelles casades, en un 11,3% dones solteres, i en un 20,8% no eren unitats familiars. En el 19,8% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,6% tenia menys de 18 anys, un 9% entre 18 i 24, un 30,7% entre 25 i 44, un 23,1% de 45 a 60 i un 11,6% 65 anys o més.
L'edat mediana era de 35 anys. Per cada 100 dones de 18 o més anys hi havia 102 homes.
La renda mediana per habitatge era de 36.250 $ i la renda mediana per família de 42.813 $. Els homes tenien una renda mediana de 29.167 $ mentre que les dones 14.444 $. La renda per capita de la població era de 17.609 $. Entorn del 9,4% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Amazonia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Amazonia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Alana Evans

Alana Evans (Fort Campbell, Kentucky, 6 de juliol de 1976) és una actriu porno nord-americana.

## Orígens

Quan Alana tenia tres mesos d'edat, la seva mare, divorciada del pare –un soldat de l'exèrcit dels Estats Units–, va establir la família al nord de Califòrnia. Quan Alana tenia 16 anys, la mare va morir de cirrosi hepàtica per culpa de l'alcohol.
S'ha descrit Alana com una nena poc femenina durant el creixement. Va tenir el primer contacte sexual amb un noi de 14 anys i la seva primera experiència "real" amb una noia de 17 anys.
El 1994 Alana es va graduar a l'Independence High School a San José (Califòrnia). Va ser durant aquest temps que va participar en un matrimoni mixt amb un home negre de 18 anys i procreà un nen poc després. Alana i el seu marit van gaudir d'una relació oberta, visitaven festes sexuals i clubs.

## Carrera

Alana i el seu marit finalment van esdevenir en part propietaris del seu club preferit, que és on ella diu que va perdre la inhibició. Es va fer stripper i ballarina i es va plantejar la feina de model. Però, a causa d'una cicatriu per una cirurgia d'apèndix, va pensar que no aconseguiria la feina d'una revista, per la qual cosa va recórrer a la indústria porno a l'edat de 21 anys. La seva primera escena va ser en Real Sex Magazine 11.
Un any i mig després de començar la carrera porno, Alana va presumir que el seu matrimoni era reeixit, però poc després es va acabar quan ella tenia 23 anys. Després va iniciar una relació amb l'actor, Chris Evans, altra vegada amb una relació oberta. Després de sis anys junts, el 30 de novembre de 2005 ella va anunciar que estaven compromesos per casar-se. Alana i Chris Evans es van casar el 2006 a Santa Mónica (Califòrnia).
Fins avui Alana ha aparegut en prop de 200 pel·lícules, incloesos nombrosos projectes per a Playboy TV i 30 pel·lícules softcore. Va signar un contracte exclusiu amb SMASH Pictures al final de 2005. També va presentar un segment en KSEXradio anomenat All in the Porn Family fins al juny de 2005, així com la presentació d'un xou per a Playboy Radio anomenat Private Calls, que s'emet a la xarxa Sirius Satellite Radio.
Insatisfeta amb la grandària dels seus pits, Alana va haver de decidir entre la idea d'augmentar-los quirúrgicament o acceptar la seva imatge com una actriu de pits naturals. Va decidir la segona opció dient: "They are going to stay real... I don't want plastic in my body" ("vaig a quedar-me com soc de natural... no vull plàstic al cos").
Alana actualment viatja com a ballarina exòtica i és representada per l'agència de talents de la indústria de l'entreteniment per a adults Gold Star Modelling. És també model i portaveu de la companyia de roba MofoWear fundada en Southern Califòrnia.
Una característica física distintiva seva és la mida del clítoris, que és molt gros. Destaca en diverses escenes de sexe interracial.

## Premis

* 2001 XRCO Premi per Unsung Siren
* 2007 Premi AVN en la categoria de millor només en escena sexual.

## Referències

* 1 2 Alana Evans Interview. octubre de 1999.
* ↑ 2007 AVN Award Winners Announced. Arxivat 2007-08-07 a Wayback Machine. 19 de juny de 2007.
# Can Furriol

Can Furriol és una masia de Sant Feliu de Llobregat (Baix Llobregat) protegida com a Bé Cultural d'Interès Local.

## Descripció

Masia envoltada per una tanca que forma un pati orientat al sud-oest, de construcció i materials senzills i representativa d'aquest tipus d'arquitectura tradicional. Presenta una planta rectangular i coberta a dues aigües. Es compon per l'annexió de diversos cossos volumètrics que presenten diverses alçades. Destaca del buc d'habitatge, la porta adovellada en arc de mig punt i tres finestres quadrangulars amb llinda, brancals i ampit de pedra.
Al seu voltant es conserven encara restes d'horts i camps, esglaonats aprofitant els pendents del terreny i alguns elements de reg. En els voltants hi ha la font de Can Furriol, amb un petit safareig.
Als anys 90 es van restaurar uns corrals moderns per fer-hi unes aules de natura.

## Referències

* 1 2 «Masia Can Furriol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 25 gener 2019].
* ↑ «Can Furriol | Mapes de Patrimoni Cultural». [Consulta: 20 juliol 2022].